De Theothisca terra, quidam aduenit priuatus claritate luminis perspicua. Hic in longissimæ cæcitatis remanens tenebrositate, non requirebat die illa iam tunc aliquod medicamentum. Nam super hoc quondam instantissime inuigilauerat, sed omni adiutorio caruerat. Sed  hunc beatus Maiolus, quamuis in longissimis terrarum esset positus locis, misericorditer adiuuit. Is etenim cœcus assumpto longi itineris ductore, ad limina eiusdem sancti se adduci faciebat, magna inquisitione. Vbi per aliquantos dies remanens, recepit visum oculorum, per sancti Maioli adiutorium.